
Súčasný systém dotácií negatívne ovplyvňuje zvyšovanie efektivity slovenského poľnohospodárstva
Bratislava, 13. júna – Iba necelá tretina slovenských poľnohospodárov je spokojná so súčasným nastavením systému dotácií. Za jeho najväčší problém pritom považujú to, že nevedie k skutočnému zvýšeniu efektivity v poľnohospodárstve. Situáciu by im, naopak, výrazne uľahčilo sprehľadnenie legislatívy a pravidiel pre žiadosti o získanie podpory. Nastavenie výšky dotácií v rámci Spoločnej poľnohospodárskej politiky (CAP) má negatívny vplyv na konkurencieschopnosť. Vyplýva to z Kvartálnej analýzy slovenského poľnohospodárstva Q2/2016 spracovanej analytickou spoločnosťou CEEC Research v spolupráci so spoločnosťou O. M. C. Invest. 
Poľnohospodárske podniky a družstvá najčastejšie využívajú priame podpory. Potvrdzujú to riaditelia poľnohospodárskych spoločností a družstiev v najnovšej Kvartálnej analýze slovenského poľnohospodárstva Q2/2016. Druhou, najčastejšie využívanou formou podpory, je podpora projektová, ktorú skôr využívajú spoločnosti zamerané na rastlinnú výrobu. Poľnohospodári však nie sú so súčasnou formou podpory (priame podpory, projektové podpory, štátna pomoc, atď.) príliš spokojní a jej aktuálne nastavenie vyhovuje iba necelej tretine (28 percent) z nich. Zhodujú sa na tom riaditelia spoločností naprieč segmentami. „Štát by sa mal postarať o vyššiu mieru transparentnosti pri rozdeľovaní dotácií a zníženie administratívnej náročnosti procesu uchádzania sa o ne. Najvyšší predstavitelia rezortu v súčasnosti v zodpovední za túto problematiku, majú dostatok skúseností v tejto oblasti a preto očakávame zlepšenie situácie,“ hovorí Mário Červenka - konateľ O.M.C. Invest spol. s r. o.
Hlavným problémom súčasného nastavenia systému dotácií je podľa riaditeľov poľnohospodárskych podnikov a družstiev to, že nevedie k skutočnému zvýšeniu efektivity v poľnohospodárstve. Na stupnici od nuly do desať, kde desať označuje najvýznamnejší dôvod, prečo nie sú firmy so systémom podpory spokojné, mu následne pridelili číslo 8,4. Druhým najčastejším zdrojom sťažnosti bola veľká byrokratická záťaž pri vybavovaní dotácií (8,1 z maximálnych 10). Najmenej problematickým bodom je podľa riaditeľov nesystematickosť dotácií a neprehľadnosť systému (6,7 z maximálnych 10). „Dotácie by mali motivovať poľnohospodárov ku komplexnému využitiu pôdneho fondu, teda zabezpečenia zdravia pôdy, užívaním organických hnojív, zabezpečovaniu výživy obyvateľstva nielen rastlinnou ale aj živočíšnou produkciou a v neposlednej miere aj realizácie dôležitej úlohy  poľnohospodárstva – krajinotvorbe,“ hovorí Ladislav Dobrodenka, predseda dozornej rady, SOPK.

Poľnohospodárskym podnikom by v rámci čerpania podpory pomohlo, pokiaľ by štát zjednodušil a sprehľadnil legislatívu a pravidlá pre žiadosti o získanie podpory. Na stupnici od nuly do desať, kde desať by maximálne pomohlo poľnohospodárom s čerpaním dotácií, tomuto faktoru riaditelia firiem priradili číslo 8,4. Firmám by zároveň pomohlo zvýšenie podpory (zhodne 8,4 z maximálnych 10) a zvýšenie transparentnosti úradníkov (8,0 z maximálnych 10). Najmenej by podľa nich pomohla vyššia ochota zodpovedných úradníkov informovať žiadateľov dotácií (6,7 z maximálnych 10). „Možnosti zlepšenia vidíme v oblasti poskytovania dotácií na nákup pôdy a zvýhodňovania vlastníctva pôdy pred prenájmom a to nielen v oblasti dotačnej ale aj legislatívnej a daňovej,“ komentuje    Stanislav Švajčík - finančný riaditeľ O.M.C Invest spol. s r. o.
[image: image2.png]% ofirem

€0 BY PODLA VAS NAJVIAC POMOHLO V SUVISLOSTI
s CERPANIM PODPORY ZO STRANY STATU

ZednoduSenie a sprehladnenie  Znizenie byrokracle  Zvjienie rychlosti  Lepiia ochota

legislatvya pravidielpre _a administratiy svisiace] i vyplécani iradhikov
podpory informovat
98% 95%

78 17,6 6,1

Hodnotenie. 97 % 100 %
(0" Tomax
Zujienie Zujienie Sprehladnenic
wjiky podpory transparentnosti  druhov podpory

Gradnkov  amoznostiich cerpania




Poľnohospodári nie sú spokojní ani so súčasným nastavením výšky dotácií pre členské štáty Európskej únie v rámci Spoločnej poľnohospodárskej politiky (CAP), ktorá má negatívny vplyv na konkurencieschopnosť slovenského poľnohospodárstva. Presvedčených je o tom deväť riaditeľov poľnohospodárskych podnikov a družstiev z desiatich. Na stupnici od nuly do desať, kde desať predstavuje najväčší negatívny vplyv CAP na slovenské poľnohospodárstvo, tomuto faktoru riaditelia priradili číslo 8,4. 
S presunom časti dotácií od veľkých poľnohospodárskych družstiev smerom k mladým poľnohospodárom a malým štruktúram v rámci reformy CAP, potom súhlasia iba traja riaditelia poľnohospodárskych podnikov z desiatich. Medzi spoločnosťami naprieč segmentami panuje v tomto ohľade zhoda. „Podnikanie v agrosektore sa zmenilo na podnikanie s dotáciami, t.j. maximalizáciu  sumy  dotácií a minimalizáciu vstupných nákladov. Preto sa nebezpečne  otvárajú nožnice medzi živočíšnou  a rastlinnou hrubou produkciou v neprospech živočíšnej, ktorá za rok 2015 klesla na 42 % oproti 58 % rastlinnej. Dôsledkom negatívneho vplyvu súčasného dotačného systému na je pokles  hrubej poľnohospodárskej produkcie z  na hektár v SR, ktorá dosahuje v  rastlinnej výrobe len asi 40 % a v živočíšnej produkcii asi 38 %. úrovne EÚ-15.   Hlavne v projektových podporách  vďaka eurofondom  primárne robíme to, čo je  možné urobiť (na čo je vypísaná výzva), ale nie to,   čo je potrebné urobiť,“uzatvará Jozef Artim, ústredný riaditeľ, Slovenská poľnohospodárska a potravinárska komora.
Kvartálnu analýzu slovenského poľnohospodárstva Q2/2016 predstavíme na Stretnutí lídrov slovenského poľnohospodárstva 2016 už v utorok 14. 06. 2016. Na konferencii vystúpi ministerka poľnohospodárstva Gabriela Matečná. 

Spoločnosť CEEC Research je poprednou analytickou a výskumnou spoločnosťou zameriavajúcou sa na vývoj vybraných sektorov ekonomiky v krajinách strednej a východnej Európy. Naše štúdie sú využívané v súčasnej dobe viac než 17 000 spoločnosťami. CEEC Research vznikla v roku 2005 ako analytická organizácia špecializujúca sa na spracovanie výskumov a analýz stavebného sektora, následne sa analytické pokrytie rozšírilo aj na ďalšie vybrané sektory ekonomiky, vrátane strojárenstva. 

CEEC Research naviac k pravidelným a bezplatným analýzam tiež organizuje vysoko špecializované odborné konferencie, ktorých sa zúčastňujú generálni riaditelia najvýznamnejších spoločností, prezidenti kľúčových zväzov, cechov a komôr a rovnako tiež ministri a najvyšší predstavitelia štátu z vybraných krajín. 

